cyanic-selkie/wikianc huggingface dataset:
T.I.
1996-2002: Կարիերայի սկիզբ և «I'm Serious»
2001 թվականի հունիսին թողարկվում է T.I.-ի դեբյուտային սինգլը՝ «I'm Serious» երգը, որում իր մասնակցությունն ունի նաև ճամայկացի ռեգգի երաժիշտ Բեննի Մենը ։ Նույն տարվա հոկտեմբերի 9-ին Arista Records լեյբլի միջոցով թողարկվում է նրա դեբյուտային՝ «I'm Serious» ստուդիական ալբոմը ։ Ալբոմի ստեղծման աշխատանքներին մասնակցել են այնպիսի պրոդյուսերներ և ռեփերներ, ինչպիսիք են՝ The Neptunes դուետը, DJ Toomp-ը, Լիլ Ջոնը և այլք ։ Ալբոմը Billboard 200 հիթ շքերթում զբաղեցնում է ընդամենը 89-րդ հորիզոնականը և ունենում է ցածր վաճառք, որի պատճառով Arista Records-ը դադարեցնում է իր համագործակցությունը T.I.-ի հետ ։
2003-06: «Trap Muzik», «Urban Legend» և «King»
2004 թվականի նոյեմբերի 30-ին թողարկվում է նրա «Urban Legend» կոչվող երրորդ ալբոմը, որը զբաղեցնում է 7-րդ հորիզոնականը Billboard 200-ում և ունենում է 193,000 օրինակի վաճառք առաջին շաբաթում ։ Ալբոմի «Bring Em Out» սինգլը զբաղեցնում է 9-րդ հորիզոնականը Billboard Hot 100 հիթ շքերթում և դառնում է նրա առաջին սինգլը, որ ընդգրկվում է այդ հիթ շքերթի տասնյակում ։ 2004 թվականին նա նաև իր մասնակցությունն է ունենում Destiny's Child խմբի «Soldier» երգում, որը զբաղեցրել է 3-րդ հորիզոնականը Billboard Hot 100-ում ։
Ռեփերի չորրորդ ալբոմը, որը կրում է «King» անվանումը, թողարկվում է 2006 թվականի մարտի 28-ին։ Թողարկման առաջին շաբաթում վաճառվելով 522,000 օրինակով, ալբոմը գլխավորում է Billboard 200 հիթ շքերթը ։ Ալբոմի «What You Know» սինգլը դառնում է հիթ և զբաղեցնում է 3-րդ հորիզոնականը Billboard Hot 100-ում ։ Այդ երգը նաև ստանում է Գրեմմի մրցանակ «Լավագույն ռեփ սոլո կատարում» անվանակարգում ։ 2006 թվականի մարտին էկրան է բարձրանում «Ատլանտա» (ATL) ֆիլմը, որի գլխավոր դերում հանդես է գալիս T.I.-ը ։ Նույն տարում նա իր մասնակցությունն ունենում երգիչ Ջասթին Թիմբերլեյքի «My Love» երգում, որը գլխավորել է Billboard Hot 100-ը ։ 2006-ի դեկտեմբերին Billboard Music Awards մրցանակաբաշխությունում նա նաև հաղթում է միանգամից 5 անվանակարգում, այդ թվում «Տարվա լավագույն ռեփ արտիստ» և «Տարվա ռեփ ալբոմ» («King») :
Արտաքին հղումներ
Կատեգորիա:1980 ծնունդներ Կատեգորիա:Սեպտեմբերի 25 ծնունդներ Կատեգորիա:Ատլանտա քաղաքում ծնվածներ Կատեգորիա:Ամերիկացի ռեփերներ Կատեգորիա:Ամերիկացի երաժշտական պրոդյուսերներ Կատեգորիա:«Գրեմմի» մրցանակի դափնեկիրներ Կատեգորիա:20-րդ դարի ամերիկացի գործարարներ Կատեգորիա:21-րդ դարի ամերիկացի երգիչներ Կատեգորիա:21-րդ դարի ամերիկացի ռեփերներ Կատեգորիա:Ամերիկացի հիփ հոփ երգիչներ Կատեգորիա:Ամերիկացի դերասաններ Կատեգորիա:Բեմական կեղծանուններ
Շուրտե
Շուրտե, գյուղ Արևմտյան Հայաստանում, Վանի վիլայեթի Հեքյարիի գավառում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր
Ելիսեևկա (գյուղ, Ռուդնյանսկի շրջան)
Ելիսեևկա (Елисеевка), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 8 մարդ։
Ալյոս (գետ)
Ալյոս (Алёс), գետ Ռուսաստանում, գտնվում է Ալթայի Հանրապետությունում։ Գետի բերանը գտնվում է 15 կմ երկայնքով աջ ափին գետի Մալայա Սումուլտայում։ Երկարությունը գետի 18 կմ է։
Ելիսեևկա (գյուղ, Ռուդնյանսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ռուդնյանսկի շրջանի բնակավայրեր
Ալյոս (գետ)
Ջրային ռեստրի տվյալները
Ըստ պետական ջրային կադաստրի Ռուսաստանը վերաբերվում է Վերխնոբսկի ավազանին, ջրի կառավարման բաժինը գտնվում էր Կատունի, գետի ավազանը Բիայում և Կատունում։ Գետի ավազանը (վերին) գտնվում էր Իրտիշում ։.
Ըստ աշխարհագրական տեղեկատվական համակարգի ջրի բաժնի տարածքում Ռուսաստանում պատրաստվել է դաշնային գործակալության ջրային ռեսուրսներ ։
Ծանոթագրություններ
Կատեգորիա:Մինչև 50 կմ երկարությամբ գետեր Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Մենանդր Պրոտեկտոր
Մենանդր կամ Մենանդրոս Պրոտեկտոր, 6-րդ դարի բյուզանդացի դիվանագետ և պատմիչ, իր աշխատությունում, որից միայն հատվածներ են մեզ հասել, շարադրել է 558-582 թվականների Բյուզանդական կայսրության պատմության անցքերը։ Հայ ժողովրդի պատմության ուսումնասիրության համար արժեքավոր են նրա տեղեկությունները Մարզպանական Հայաստանում 572 թվականին Սասանյան Իրանի դեմ բռնկված ապստամբության վերաբերյալ, որի մասին հայկական աղբյուրներում ոչինչ չի ավանդվում, Բյուզանդիայի և Պարսկաստանի միջև եղած քաղաքական հարաբերությունների, պարսկա-բյուզանդական պատերազմի ժամանակ հայերի և Հայաստանի դրության մասին ։
Ծանոթագրություններ
Կատեգորիա:Բյուզանդական պատմիչներ Կատեգորիա:Անձինք Կոստանդնուպոլսից
Ֆուրիեի շարք
Ֆուրիեի շարք, մաթեմատիկայում պարբերական ֆունկցիայի (որը կարող է լինել որևէ ազդանշան կամ ալիք) վերլուծությունն է ավելի պարզ ֆունկցիաների կամ տատանումների, այն է՝ սինուսոիդների (կամ կոմպսլեքս տեսքով՝ կոմպլեքս էքսպոնենցիալների) վերջավոր կամ անվերջ գումարի տեսքով։ Այդպես է անվանվել ի պատիվ Ֆրանսիացի մաթեմատիկոս Ժոզեֆ Ֆուրիեի, ով առաջինն է ուսումնասիրել այդ շարքերը ջերմահաղորդականության հավասարման կոնտեքստում։ Ֆուրիեյի շարքերի ուսումնասիրությունը Ֆուրիե-անալիզի ճյուղերից է, որն էլ իր հերթին մաս է կազմում Հարմոնիկ անալիզի։ Դեռ խորհրդային տարիներից Հայաստանում մի խումբ մաթեմատիկոսներ, մասնավորապես՝ ակադեմիկոս Ալեքսանդր Թալալյանը և իր ուսանողները, զբաղվում են Ֆուրիեի շարքերի ուսումնասիրությամբ։
Սահմանումը
Ենթադրենք f-ը որևէ ինտեգրելի 2\pi-պարբերական ֆունկցիա է՝ որոշված ամբողջ իրական թվային առանցքի վրա։ Մենք ցանկանում ենք այն ներկայացնել որպես հետևյալ տեսքի եռանկյունաչափական շարքի գումար. Կիրառելով եռանկյունաչափական ֆունկցիաների պարզագույն հատկությունները՝ շարքը կարելի է ձևափոխել և գրել՝ տեսքով։ Սակայն երբեմն նախընտրելի է առավել կոմպակտ ներկայացումը, որը ստացվում է Ֆուրիեյի շարքից՝ կոմպլեքս էքսպոնենցիալի համար Էյլերի բանաձևից։
Եթե f-ը եռանկյունաչափական ֆունկցիաների վերջավոր գումար է, ապա կարելի է հեշտորեն համոզվել (օգտվելով եռանկյունաչափական համակարգի օրթոգոնալությունից), որ a_n և b_n գործակիցները որոշվում են հետևյալ բանաձևերով. իսկ կոմպլեքս ներկայացմամբ՝ բանաձևով։<Br> Ընդհանուր դեպքում, տվյալ ինտեգրելի f ֆունկցիայի համար կդիտարկենք եռանկյունաչափական շարքը, որտեղ a_n, b_n և c_n գործակիցները որոշվում են վերը նշված բանաձևերով և այն կանվանենք f ֆունկցիայի Ֆուրիեի շարք։ <Br> Դասական Ֆուրիե-անալիզն ուսումնասիրում է Ֆուրիեի շարքերի զուգամիտությունը և տարամիտությունը, դրանց պայմանները։
Ներկայացում
Ֆունկցիայի եռանկյունաչափական շարքով վերլուծությունը հասկանալու համար դիտարկենք ֆունկցիան, որտեղ A\geq 0։ <Br> Սովորաբար t-ով նշվում է ժամանակը, իսկ f(t) ֆունկցիան՝ ալիքային տատանումը նկարագրող թվային պարամետրերից որևէ մեկի կախումը ժամանակից։<Br> Վերոնշյալ բանաձևով որոշվող տատանումը կոչվում է հարմոնիկ (ներդաշնակ) տատանում։ Եթե, օրինակ, f(t)-ով նկարագրելու լինենք ճոճանակի շեղումը հավասարակշռության դիրքից, ապա այդ կերպ է կտատանվի հավասարակշռության դիրքից շեղված առանց դիմադրության տատանվող ճոճանակը (մաթեմատիկական ճոճանակ)։ Նմանատիպ բանաձևով են որոշվում նաև հավասարաչափ շրջանագծային շարժում կատարող կետի կոորդինատները։ <Br> A-ն կոչվում է տատանման ամպլիտուդ, \lambda-ն՝ հաճախականություն, իսկ \phi-ն՝ փուլ (սկզբնական շեղում)։<Br> Եթե երկու ալիք վերադրվում են, արդյունքում ստացված նոր ալիքի տատանումները նկարագրող թվային գործակիցները սովորաբար հավասար են լինում առանձին ալիքների համապատասխան գործակիցների գումարին (վերադրման սկզբունք, տե՛ս Superposition principle)։ Հետևաբար, եթե ունենք N տարբեր ներդաշնակ տատանումներ՝ նրանց վերադրումից առաջացած նոր ալիքի համար կստացվի՝ Պարզագույն դեպքում, բոլոր \lambda_n-երը որևէ թվի պատիկներ են, ինչը նշանակում է, որ f_n(t)-երը ունեն ընդհանուր պարբերություն։ Մասշտաբը փոխելով՝ առանց ընդհանրությունը խախտելու կարող ենք ենթադրել, որ, այսինքն դիտարկում ենք 2\pi-պարբերական տատանումները (ընդհանուր դեպքը՝ առանց վերջին ենթադրության, մաթեմատիկայում առանձին ուսումնասիրության առարկա է. տե՛ս Almost periodic functions)։ Այդ դեպքում Նման վերջավոր գումարի միջոցով կարող ենք ներկայացնել բազմաթիվ 2\pi-պարբերական տատանումներ, սակայն ոչ բոլորը։ Դա հստակ էր անգամ Ֆուրիեի շարքերի ուսումնասիրության ակունքներում կանգնած մաթեմատիկոսների համար։ Ուստի, հաջորդ բնական քայլը կլիներ փորձել ներկայացնել անվերջ գումարի տեսքով՝ Սակայն Ֆուրիեյի ժամանակներում ֆունկցիաների անվերջ շարքի գումարը հստակորեն սահմանված չէր. անցավ որոշ ժամանակ, մինչև մաթեմատիկոսներին կհաջողվեր իմաստավորել Ֆուրեի ձևակերպած գաղափարները։ Ֆուրիեի շարքերի ուսումնասիրությունը հետագայում հիմք դարձավ բազմաթիվ նոր մաթեմատիկական տեսությունների և հայտնագործությունների, օրինակ՝ Գեորգ Կանտորի Բազմությունների տեսությունը, որը համարվում է մաթեմատիկայի հիմնարար տեսություներից մեկը։ Բազմությունների տեսությունը ստեղծելի՝ Կանտորը զբաղվում էր Ֆուրիեի շարքերի ուսումնասիրությամբ ։
Երկրաչափական մեկնաբանություն
Նկատենք, որ վերջավոր գումարին կարելի է տալ հետևյալ երկրաչափական մեկնաբանությունը․ պատկերացնենք՝ ունենք հաջորդական շրջանագծեր, այնպես որ առաջին շրջանագիծն ունի A_0 շառավիղ, որի կենտրոնը կոորդինական առանցքի սկզբնակետում է։ Հաջորդ շրջանագիծն ունի A_1 շառավիղ, որի կենտրոնը կետում է և այսպես շարունակ (նման նրան, թե ինչպես է Երկիրը պտտվում արեգակի շուրջը, Լուսինն էլ՝ Երկրի)։ Եթե այս շրջանագծերը տեղադրենք «ամեն հաջորդի կենտրոնը մյուսի ընթացիկ կետում» սկզբունքով, ապա վերջին շրջանագծի  դիրքին համապատասխանող կետի y կոորդինատը t պահին կլինի f(t)-ն։
Ընդհանրացումներ
Ֆուրիեի շարքերը կարելի է սահմանել ցանկացած պարբերական ֆունկցիայի համար՝ փոխելով մասշտաբը։ Երբ պարբերությունը ձգտում է անվերջության, ինքնըստինքյան հանգում ենք Ֆուրիեի ձևափոխությանը։ Վեջինս Ֆուրիեի շարքերի անալոգն է ոչ պարբերական ֆունկցիաների համար։
Ավելի աբստրակտ մոտեցումը հնարավորություն է տալիս Ֆուրիեյի ձևափոխությունները սահմանել Լոկալ կոմպակտ աբելյան խմբերի վրա։ Մաթեմատիկայի՝ նմանատիպ հարցերն ուսումնասիրող բաժինը կոչվում է Աբստրակտ հարմոնիկ անալիզ։ Ավելի ընդհանուր՝ Ֆուրեյի շարքը կարելի դիտարկել Գելֆանդի ձևափոխություն շրջանագծի պտույտների խմբով ծնված խմբային հանրահաշվի վրա։
Ֆուրիեյի ձևափոխությունը հնարավոր է սահմանել նաև գրաֆների և բազմաձևությունների վրա։ Այստեղ մոտեցումը Լապլաս-Բերտրամի օպերատորի սպեկտրալ տեսության միջոցով է՝ ի տարբերություն Աբստրակտ Հարմոնիկ անալիզի առավել հանրահաշվական մոտեցման։
Մեկ այլ ընդհանրացում է եռանկյունաչափական շարքերի փոխարեն այլ ֆունցկիաներ դիտարկելը։ Քսաներորդ դարի երկրորդ կեսում սա ակտիվ բնագավառ էր և կապված էր համակարգերի բազիսության (հետագայում՝ ֆրեյմ) ուսումնասիրության հետ։
Կիրառություններ
Ժամանակակից տեխնոլոգիաների զարգացումը բազմաթիվ հարցերում պարտական է Ֆուրիեյի հայտնագործությանը։ Այն ժամանակակից ինժեներների ամենկարևոր գործիքներից մեկն է։ <Br> Օրինակ, Ռիմանն-Լեբեգի լեմման պնդում է, որ ազդանշանում մեծ հաճախականությունների ներդրումը փոքր է։ Քանի որ մեծ հաճախականությունները պատասխանատու են խզման կետերի համար, նրանց գործակիցները հարմար ձևով ընտրված ֆիլտրերի միջոցով զրոյացնելը հնարավորություն է տալիս մոդիֆիկացնել ֆունկցիան՝ պահպանելով նրա հիմնական մասը և վերացնելով խզման կետերը։ Այս սկզբունքն է ընկած վնասված նկարների կամ ֆայլերի վերակագնման, արխիվացիայի, աղմուկի հեռացման մեթոդների և այլքի հիմքում։ Երբեմն եռանկյունաչափական համակարգի փոխարեն օգտագործվում են այլ համակարգեր, ինչպես օրինակ Վեյվելեթներ, Շիրլեթներ, սակայն հիմնական սկզբունքը նույնն է և հաճախ հանգեցվում է եռանկյունաչափական համակարգով որոշվող հաճախականությունների անալիզին։ Մաթեմատիկայում ևս Ֆուրիեի շարքերն ունեն բազում կիրառություններ, օրինակ՝ մասնակի ածանցյալներով դիֆերենցիալ հավասարումները լուծման գործում և այլն։
Արտաքին հղումներ
Կատեգորիա:Շարքեր
Պոդոլյանսկոե (գյուղ, Դերաժնյայի շրջան)
Պոդոլյանսկոե (Подолянське), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Պոդոլյանսկոե գյուղում բնակվում էր 38 մարդ։ Բնակավայրը զբաղեցնում է 0,314 կմ² տարածք։ Բնակչության խտությունը կազմում էր 121,02 մարդ/կմ²։
Արտաքին հղումներ
Կատեգորիա:Ուկրաինայի Խմելնիցկիի մարզի Դերաժնյայի շրջանի բնակավայրեր Կատեգորիա:Ուկրաինայի գյուղեր
Կոննոտացիա
Կոննոտացիա ( -միասին, -նշագրում, հարիմաստություն, հարանշանակություն), լեզվական միավորի հուզական-գնահատողական կամ ոճական երանգավորում։ Լեզվական միավորներն ունեն դենոտատիվ իմաստ և կոննոտատիվ իմաստ։ «Դենոտատը մեզ շրջապատող իրականության առարկան կամ երևույթն է, որի հետ հարաբերակցվում է տվյալ լեզվական միավորը, որ կարող է լինել սովորական՝ տվյալ լեզվի համակարգում հաստատված, ընդունված կամ դիպվածային»։
Ստուգաբանություն
Ուսումնասիրողները տարբեր կերպ են սահմանում կոննոտացիան։ Ըստ Վերոնիկա Տելիայի՝ կոննոտացիան լեզվական միավորի հուզական, գնահատողական կամ ոճական երանգավորումն է, որն ամրագրված է տվյալ լեզվի համակարգում կամ ունի դիպվածային բնույթ։ Լայն իմաստով կոննոտացիա է համարվում ցանկացած բաղադրիչ, որը լրացնում է լեզվական միավորի դենոտատիվ իմաստը և հուզարտահայտչական ֆունկցիա հաղորդում նրան ։ Կոննոտացիան կարող է լինել․
Օրինակներ
Օրինակ՝ դենոտատիվ իմաստից զատ՝ հայերենում լրացուցիչ, հարակից իմաստ ունեն մի շարք կենդանիների անուններ․ էշ (փխբ․՝ հիմար, անհասկացող և այլն), հավ (խեղճ, ծեղճուկրակ, նաև մոռացկոտ), որոշ բուսանուններ՝ դդում (բութ), խիար (խսկց․) տղամարդկանց ուղղված վիրավորական, արհամարհական բառ), չինարի (բարձրահասակ, թեև կարող է գործածվել նաև հեգնական իմաստով՝ ցածրահասակ մարդու նկատմամբ) և այլն։ Կոննոտատիվ իմաստները հատկապես լավ են երևում հոմանիշային շարքերում․ երբ նույն կամ մոտ իմաստ ունեցող բառերը տարբերվում են արտահայտած վերաբերմունքով․  մահանալ (չեզոք)-սատկել (գռհ․, արհմ․)-ոտները տնկել, խմել (չեզոք)-լակել (գռհ․, արհմ․) և այլն ։
Բառերի կոննոտատիվ իմաստները սովորաբար տարբերվում են լեզուներում, անգամ եթե դենոտատիվ իմաստները համընկնում են։ Օրինակ՝ նույն դենոտատիվ իմաստն ունեն հայերեն «այծ» և ռուսերեն «козел» բառերը, սակայն հայերեն բառն ունի լրացուցիչ, հարակից «կամակոր» իմաստը, իսկ ռուսերենի «козел»-ը գործածվում է իբրև վիրավորական բառ տղամարդկանց հասցեին, ունի «տհաճ, անտանելի մարդ» հարակից  իմաստը, իսկ բանտային ժարգոնում այդպես են անվանում պասիվ հոմոսեքսուալին։
Ժամանակի ընթացքում բառի կոննոտատիվ իմաստը կարող է փոխվել։ Պատճառները տարբեր են՝ տաբուներ, սնահավատություն, քաղաքական, պատմական, սոցիալական հանգամանքներ և այլն։ Ժամանակին չեզոք կոննոտացիա ունեցող բառը կարող է ստանալ գռեհիկ, արհամարհական, վիրավորական կամ հեգնական իմաստ, ինչպես, օրինակ,  թուրք - փխբ․ արյունարբու, դաժան, քարտուղարուհի (խորհրդային տարիներին ստացել էր հեգնական-արհամարհական իմաստ), կամ հակառակը՝ բացասական կոննոտացիայով բառը դադարում է իբրև այդպիսին գիտակցվելուց․ օրինակ՝ վարժապետը ժամանակին հեգնական-արհամարհական էր, այսօր ավելի շատ ուղղակի հնաբանություն է գիտակցվում։ Ժամանակին բժշկական տերմիններ էին դեբիլ, իմբեցիլ, իդիոտ բառերը, սակայն այսօր դրանք համարվում են ոչ պոլիտկոռեկտ, քանի որ ստացել ընդգծված հեգնական, ծաղրական իմաստներ։
Ծանոթագրություններ
Կատեգորիա:Բառագիտություն Կատեգորիա:Իմաստաբանություն
Նավթ արտահանող երկրների կազմակերպություն
Նավթ արտահանող երկրների կազմակերպություն (ՆԱԵԿ կամ ՕՊԵԿ, անգլ.՝ OPEC, ), 14 երկրների միջպետական կազմակերպություն, որը հիմնադրվել է 1960 թվականին Բաղդադում առաջին հինգ անդամների կողմից (Իրան, Իրաք, Քուվեյթ, Սաուդյան Արաբիա և Վենեսուելա)։ Գլխամասային գրասենյակը 1965 թվականից մինչ այսօր գտնվում է Վիեննայում։ Քանի որ 2018 թվականի սեպտեմբերին 15 անդամ երկրները հաշվառել են նավթի համաշխարհային արտադրության 44%-ը և աշխարհի բացահայտված նավթային պաշարների 81.5%-ը, այդ պատճառով ՕՊԵԿ-ն ունի հսկայական ազդեցություն նավթի համաշխարհային գների վրա, որոնք որոշվում են նավթային բազմազգ կազմակերպություների «Յոթ քույրեր» խմբի կողմից։
Կազմակերպության հիմնական առաքելությունը անդամ երկրների նավթային քաղաքականության կոորդինացումն ու միավորումն է, նավթի շուկաների կայունության ապահովումը՝ միաժամանակ ներկայացնելով նավթի արդյունավետ և պարբերական առաջարկ սպառողներին, ապահովելով արդյունահանողների կայուն եկամտի ստացումը և կապիտալի վերադարձը նավթային արդյունաբերությունում ներդրումներ կատարողներին ։ Կազմակերպությունը հանդիսանում է նաև նավթի միջազգային շուկաների մասին կարևորագույն տեղեկատվություն տրամադրող մարմին։ ՕՊԵԿ-ի ներկայիս անդամներն են հետևյալ երկրները՝ Ալժիր, Անգոլա, Էկվադոր, Գվինեա, Գաբոն, Իրան, Իրաք, Քուվեյթ, Լիբիա, Նիգերիա, Կոնգոյի Հանրապետություն, Սաուդյան Արաբիա (դե ֆակտո ղեկավարը), Արաբական Միացյալ Էմիրություններ և Վենեսուելա։ Ինդոնեզիան և Կատարը նախկին անդամներ են։
ՕՊԵԿ-ի կազմավորումը շրջադարձային եղավ ազգային ռեսուրսների նկատմամբ ինքնիշխանության համար և ՕՊԵԿ-ի որոշումները կարևոր դեր սկսեցին խաղալ նավթի համաշխարհային շուկայում և միջազգային հարաբերություններում։ Ազդեցությունը հատկապես կարող է մեծ լինել այն ժամանակ, երբ պատերազմները կամ քաղաքացիական անհնազանդությունները առաջացնում են առաջարկի խզումներ։ 1970-ական թվականներին նավթի արդյունահանման ճնշումները հանգեցրին նավթի գների և ՕՊԵԿ-ի եկամուտների ու հարստության կտրուկ աճի համաշխարհային տնտեսության երկարատև հետևանքների հետ միասին։ 1980-ականներին ՕՊԵԿ-ը սկսեց իր անդամ երկրների համար դնել արտադրության նշաձողեր, և երբ այդ նշաձողերը իջեցվում էին, նավթի գներն աճում էին։ Այսպիսի դեպքեր տեղի ունեցան 2008 և 2016 թվականներին նավթի առաջարկի ավելցուկի կրճատման համար ընդունված որոշումների հետևանքով։ Տնտեսագետները հաճախ ՕՊԵԿ-ը ներկայացնում են որպես կարտելի օրինակ, որտեղ անդամները համագործակցում են շուկայական մրցակցությունը նվազեցնելու համար, բայց որի գործողությունները պաշտպանվում են միջազգային օրենսդրությամբ ապահովվող անձեռնմխելիությամբ։ 2014 թվականի դեկտեմբերին «ՕՊԵԿ-ը և նավթի ժողովուրդը» զբաղեցրեց Լլոյդի «առաքման շուկայի 100 ամենաազդեցիկ մարդկանց» ցուցակի 3-րդ տեղը ։ Սակայն ՕՊԵԿ-ի ազդեցությունը համաշխարհային առևտրում ժամանակավորապես թուլացել է ոչ ՕՊԵԿ-յան էներգիայի ռեսուրսների աճի և ՕՊԵԿ-ի անդամ երկրների արդյունահանման նշաձողի բարձրացման և սեփական շահերի հետապնդման կրկնվող գայթակղության պատճառով։
Ներկայիս անդամ երկրները
2019 թվականի հունվարից ՕՊԵԿ-ն ունի 14 անդամ՝ 5-ը՝ Միջին Արևելքում (Արևմտյան Ասիա), 7-ը՝ Աֆրիկայում և 2-ը՝ Հարավային Ամերիկայում։ Ըստ Միացյալ Նահանգների Էներգիայի տեղեկատվության վարչության (EIA)՝ ՕՊԵԿ-ը միավորում է նավթի արդյունահանման տոկոսադրույքները (ներառյալ գազի կոնդենսացման), որը 2016 թվականին կազմել է աշխարհի ամբողջ նավթի 44%-ը և բացահայտված նավթային ռեսուրսների 81.5%-ը։
Նոր անդամ երկրի ընդունումը պահանջում է ՕՊԵԿ-ի անդամ երկրների 3/4-ի համաձայնությունը՝ ներառյալ բոլոր հինգ հիմնադիրներինը ։ 2015 թվականի հոկտեմբերին Սուդանը պաշտոնապես հայտ ներկայացրեց, բայց այն դեռևս անդամ չէ։
Կատարը 1961 թվականին անդամակցելուց հետո ՕՊԵԿ-ը լքեց 2019 թվականի հունվարի 1-ին՝ կենտրոնանալով բնական գազի արդյունահանման վրա և այժմ հանդիսանում է հեղուկ բնական գազի աշխարհի ամենամեծ արտահանողը ։
Անդամակցությունից դուրս եկած անդամներ
Համեմատաբար փոքր ծավալներով նավթ արտահանող երկրների համար նրանց սահմանափակ բանակցային կարողությունը չի արդարացնում ՕՊԵԿ-ի կողմից կիրառվող արդյունահանման քվոտաներն ու անդամակցության վճարները։ Էկվադորը 1992 թվականի դեկտեմբերին դուրս եկավ ՕՊԵԿ-ից, քանի որ չէր կարողանում վճարել տարեկան անդամակցության վճարը՝ 2 մլն ԱՄՆ դոլարը և բացի այդ, նա կարիք ուներ արդյունահանելու ավելի մեծ ծավալներով, քան թույլատրվում էր ՕՊԵԿ-ի կողմից կիրառվող քվոտայով ։ Չնայած այդ ամենին՝ նա 2007 թվականի հոկտեմբերին կրկին մտավ ՕՊԵԿ-ի կազմի մեջ։ Նմանատիպ անհանգստությունների պատճառով 1995 թվականի հունվարին կազմից դուրս եկավ նաև Գաբոնը, որը կրկին կազմի մեջ մտավ 2016 թվականի հուլիսին։ 2008 թվականի մայիսին Ինդոնեզիան հայտարարեց, որ նա կլքի ՕՊԵԿ-ը տարվա վերջին՝ իր անդամակցության ժամկետը լրանալուն պես՝ դառնալով նավթ ներկրող և անկարող լինելով ընդունել արդյունահանման քվոտաները ։ Նա կրկին ՕՊԵԿ-ի կազմի մեջ մտավ 2016 թվականի հունվարին , բայց տարեվերջին հայտարարեց իր անդամակցության մեկ այլ ժամանակավոր կասեցման մասին, երբ ՕՊԵԿ-ը պահանջեց կրճատել արդյունահանման 5%-ը ։
Դիտորդներ
1980-ական թվականներից ի վեր Եգիպտոսը, Մեքսիկան, Նորվեգիան, Օմանը, Ռուսաստանը և այլ նավթ արտահանող երկրներ մասնակցել են ՕՊԵԿ-ի ժողովներին որպես դիտորդներ։ Այս գործընթացն իրենից ներկայացնում է քաղաքականությունների կոորդինացման ոչ ֆորմալ եղանակ ։
Ղեկավարություն և որոշումների ընդունում
ՕՊԵԿ-ի գերագույն իշխանությունը ՕՊԵԿ-ի համագումարն է, որը բաղկացած է անդամ երկրների պատվիրակություններից։ Կազմակերպության գործադիր մարմինը ՕՊԵԿ-ի գլխավոր քարտուղարությունն է։ Համագումարը սովորաբար գումարվում է Վիեննայի գլխամասային գրասենյակում տարվա մեջ ամենաքիչը երկու անգամ։ Անհրաժեշտության դեպքում գումարվում է նաև լրացուցիչ համագումար։ Այն սովորաբար ղեկավարվում է համերաշխության և «մեկ անդամ, մեկ ձայն» սկզբունքներով, իսկ անդամները տարեկան բյուջե են վճարում հավասար մեծությամբ անդամավճարներ ։ Սակայն քանի որ Սաուդյան Արաբիան ամենամեծ և ամենաշահութաբեր արտահանողն է աշխարհում և ունի շուկան կարգավորելու բավարար կարողություն, այդ պատճառով էլ այն համարվում է ՕՊԵԿ-ի դե ֆակտո ղեկավար ։
Միջազգային կարտել
"Միջազգային ապրանքային համաձայնագրերը, որոնք վերաբերում են սուրճին, շաքարին և հաճախ նաև նավթին, ներկայացնում են միջազգային կարտելի օրինակներ, որոնք հրապարակայնորեն համաձայնություն են կնքում տարբեր պետությունների միջև։"
ՕՊԵԿ-ի անդամները նախընտրում են հակամրցակցային հզոր կարտելի փոխարեն իրենց կազմակերպությունը ներկայացնել որպես շուկայի կայունացման համեստ ուժ։ Կազմակերպությունը հիմնադրվել է որպես նախկին նավթային բազմազգ «Յոթ քույրեր» կարտելին հակառակորդ, իսկ ոչ ՕՊԵԿ-յան էներգիա մատակարարողներն ունեն բավարար շուկայական մասնաբաժին համաշխարհային մրցակցության մեջ ։ Ավելին, խաղերի տեսության «բանտարկյալի երկընտրանք» օրինակը յուրաքանչյուր անդամին դրդում է զեղչել գինն ու գերազանցել արդյունահանման քվոտան ՝ տարածելով խաբեություն ՕՊԵԿ-ի ներսում և մասսայական գործողությունների միջոցով նվազեցնելով ՕՊԵԿ-ի՝ համաշխարհային գների վրա ազդելու կարողությունը ։
ՕՊԵԿ-ը երբևէ չի ներառվել Առևտրի համաշխարհային կազմակերպության մրցակցության կանոնների հետ կապված վեճերում, նույնիսկ եթե երկու կազմակերպությունների նպատակները, գործողությունները և սկզբունքները զգալիորեն տարբեր են եղել ։ ԱՄՆ-ի նահանգային դատարանի որոշման համաձայն՝ ՕՊԵԿ-ի խորհրդատվությունները պաշտպանվում էին որպես պետական ակտեր Օտարերկրյա պետությունների ինքնիշխանության անձեռնմխելիության ակտով, և հետևաբար, ԱՄՆ մրցակցության օրենսդրության առևտրային ակտերից դուրս ։ Չնայած ՕՊԵԿ-ի դեմ հայտնի կարծիքների առկայությանը՝ կազմակերպության ինքնիշխանության անձեռնմխելիության սահմանափակմանն ուղղված փորձերը, ինչպիսին է ՆՕՊԵԿ-ի (Նավթի հետախուզման նորվեգացի խորհրտատուներ) ակտը, մատնվել են անհաջողության ։
Վեճեր
ՕՊԵԿ-ը հաճախ ունենում է քաղաքականության որոշման հետ կապված անհամաձայնություններ, քանի որ նրա անդամները տարբերվում են իրենց արտահանման ծավալներով, արդյունահանման ծախսերով, պահուստներով, երկրաբանական հատկանիշներով, բնակչությամբ, տնտեսական զարգացվածությամբ, բյուջեով և քաղաքական հանգամանքներով ։ Իսկապես, շուկայական պարբերաշրջանի տարբեր ժամանակահատվածներում նավթի պահուստները կարող են դառնալ լուրջ վեճերի, անկայունության և անհավասարակշռության արդյունք, որը տնտեսագետներն անվանում են «բնական ռեսուրսների անեծք»  ։ Հետագա դժվարությունը կայանում է նրանում, որ կրոնական վեճերը Միջին Արևելքում նավթով հարուստ այս տարածքների համար կրում են պարբերական բնույթ  ։ ՕՊԵԿ-ի պատմության կարևոր միջազգային վեճերը ներառել են Վեցօրյա պատերազմը (1967), պաղեստինյան զինյալների կողմից պատանդների պաշարումը (1975), Իրանի իսլամական հեղափոխությունը (1979), Իրան-իրաքյան պատերազմը (1980-1988), Իրաքի օկուպացիան Քուվեյթի կողմից (1990–1991), արաբ ահաբեկիչների հարձակումը  սեպտեմբերի 11-ին  (2001), Իրաքի օկուպացիան Ամերիկայի կողմից (2003–2011), Նիգերյան դելտայի կոնֆլիկտը (2004-մինչ այժմ), Արաբական գարունը (2010–2012), Լիբիական ճգնաժամը (2011–մինչ այժմ) և միջազգային էմբարգոն Իրանի դեմ (2012–2016): Չնայած այսպիսի իրադարձությունները կարող են խաթարել նավթի առաջարկն ու ժամանակավորապես տատանել գները, այնուամենայնիվ պարբերական վեճերն ու անկայունությունները հակված են ՕՊԵԿ-ի երկարաժամկետ արդյունավետության և համախմբվածության սահմանափակմանը ։
Շուկայական տեղեկատվություն
Լինելով միակ վայրը, որտեղ ՕՊԵԿ-ի անդամները կարողանում են արդյունավետորեն համագործակցել տարիներ շարունակ՝ կազմակերպությունը քանակապես և որակապես բարելավել է նավթի միջազգային շուկայի մասին տեղեկատվությունը։ Սա հատկապես օգտակար է բնական ռեսուրսների արդյունաբերության համար, որի բնականոն գործունեությունը պահանջում է ամիսների և տարիների մանրակրկիտ պլանավորում։
Հրապարակումներ և հետազոտություն
2001 թվականի ապրիլին ՕՊԵԿ-ը համագործակցել է հինգ այլ միջազգային կազմակերպությունների հետ (ՆԱԵԿ, Եվրոստատ, Էներգիայի միջազգային գործակալություն (IEA), Էներգիայի լատինաամերիկյան կազմակերպություն (OLADE), Միավորված ազգերի վիճակագրական բաժանմունք (UNSD)) բարելավելու համար նավթային տեղեկատվության հասանելիությունն ու հստակությունը։ Նրանք մեկնարկեցին «Միավորված նավթային տեղեկատվություն» նախաձեռնությունը, որին 2005 թվականին միացավ Էներգիայի միջազգային գործակալությունը և այն վերանվանվեց Միավորված կազմակերպությունների տեղեկատվական նախաձեռնություն (JODI), որը գրավեց նավթի համաշխարհային շուկայի ավելի քան 90%-ը։ Գազ արտահանող երկրների ֆորումը (GECF) 2014 թվականին դարձավ 8-րդ գործընկերը, որի շնորհիվ Միավորված կազմակերպությունների տեղեկատվական նախաձեռնությունը գրավեց նաև բնական գազի համաշխարհային շուկայի մոտավորապես 90%-ը ։
2007 թվականից ի վեր ՕՊԵԿ-ը ամեն տարի հրապարակել է «Աշխարհի նավթի հեռանկարը» զեկույցը (WOO), որտեղ այն ներկայացնում է նավթի համաշխարհային արդյունաբերության համապարփակ վերլուծությունը՝ ներառելով առաջարկի և պահանջարկի միջնաժամկետ և երկարաժամկետ կանխատեսումները ։ ՕՊԵԿ-ը նաև ներկայացնում է «Տարեկան վիճակագրական տեղեկագիր» (ASB), իսկ առավել հաճախ կատարվող թարմացումները հրապարակում է «Նավթի շուկայի մասին ամսական հաշվետվությունում» (MOMR) և «ՕՊԵԿ-ի տեղեկագրում» ։
Հում նավթի չափանիշներ
«Հում նավթի չափանիշը» ստանդարտացված նավթամթերք է, որը գնորդներին ու վաճառողնին տալիս է պատշաճ տեղեկատվություն գնի մասին՝ ներառյալ 1983 թվականից ի վեր կնքված, ստանդարտացված ֆյուչերսային պայմանագրերը։ Այս չափանիշներն օգտագործվում են, քանի որ նավթի գները տարբերվում են (սովորաբար մեկ բարելի դիմաց մի քանի դոլար)՝ կախված տեսականուց, կարգից, առաքման ժամկետից, վայրից և այլ հանգամանքներից ։
ՕՊԵԿ-ի հում նավթի զամբյուղը 2000 թվականից ի վեր կարևոր չափանիշ է նավթի գների համար։ Այն հաշվարկում է նավթային այն խառնուրդների գների կշված միջինը, որոնք տրամադրում են անդամ երկրները։ Դրանք են՝ Saharan Blend (Ալժիր), Girassol (Անգոլա), Oriente (Էկվադոր), Zafiro (Հասարակածային Գվինեա) Rabi Light (Գաբոն), Arab Light (Սաուդյան Արաբիա), Iran Heavy (Իրանի Իսլամական Հանրապետություն), Basra Light (Իրաք), Kuwait Export (Քուվեյթ), Es Sider (Լիբիա), Bonny Light (Նիգերիա), Qatar Marine (Կատար), Murban (ԱՄԷ) և Merey (Վենեսուելա) ։
Հյուսիսային ծովի հում նավթը (North Sea Brent Crude Oil) առաջատար չափանիշն է Ատլանտիկ օվկիանոսի ավազանի հում նավթի համար։ Այն օգտագործվում է աշխարհի վաճառվող հում նավթի գրեթե 2/3-ի գնանշման համար։ Այլ հայտնի չափանիշներից են Արևմտյան Թեքսասի միջանկյալ (WTI), Դուբայի, Օմանի և Ուրալի հում նավթի տեսակները ։
Պահուստայի կարողություն
ԱՄՆ Էներգիայի տեղեկատվության վարչակազմը և ԱՄՆ Էներգիայի դեպարտամենտի վիճակագրական բաժինը սահմանում են հում նավթի պահուստային կարողությունը շուկայի կառավարման համար «որպես առավելագույն ծավալ, որը կարող է արդյունահանվել 30 օրվա ընթացքում և պահպանվել ամենաքիչը 90 օր։ Պահուստային կարողությունը ցուցանիշ է, որը ներկայացնում է աշխարհի նավթային շուկայի՝ առաջարկը կրճատող հնարավոր ճգնաժամերին պատասխանելու կարողությունը» ։
Հետպատերազմյա իրավիճակը
1949 թվականին՝ երբ աշխարհը նոր էր վերականգնվել Երկրորդ համաշխարհային պատերազմի հետևանքներից, Վենեսուելան և Իրանը կատարեցին ՕՊԵԿ-ին միանալու առաջին քայլերը՝ հրավիրելով Իրաքին, Քուվեյթին և Սաուդյան Արաբիային բարելավելու նավթ արտահանող երկրների միջև հաղորդակցությունը ։ Այդ ժամանակ աշխարհի ամենամեծ նավթային պաշարներ ունեցող երկրների մի մասը Միջին Արևելքում նոր էին սկսել արդյունահանել։ ԱՄՆ-ն հիմնադրեց Միջնահանգային նավթային համաձայնագրի հանձնաժողովը, որը միավորվելով Թեքսասի երկաթուղային հանձնաժողովի հետ՝ սահմանափակում էր նավթի արդյունահանման ծավալները։ ԱՄՆ-ն միաժամանակ հանդիսանում էր աշխարհի ամենամեծ արդյունահանողն ու սպառողը, և նավթային շուկայում գերակշիռ տեղ էին զբաղեցնում բազմազգ կազմակերպությունները, որոնք հայտնի էին «Յոթ քույրեր» անվանմամբ։ Ջոն Դևիսոն Ռոքֆելլերին պատկանող "Standart Oil" մոնոպոլիայի փլուզումից հետո դրանցից հինգի գլխամասային գրասենյակները տեղակայվեցին ԱՄՆ-ում։ Նավթ արտահանող երկրները ի վերջո ձգտում են ՕՊԵԿ-ը դարձնել տնտեսական և քաղաքական իշխանության կենտրոնացման հակակշիռ ուժ ։
1959–1960 արտահանող երկրների զայրույթը
1959 թվականի փետրվարին՝ երբ ձևավորվեց նավթի առաջարկի նոր ծավալ, նավթային բազմազգ կազմակերպությունները միակողմանիորեն 10%-ով նվազեցրին վենեսուելական և միջինարևելյան հում նավթի գները։ Շաբաթներ անց Արաբական պետությունների լիգան Կահիրեում հրավիրեց առաջին Արաբական նավթային կոնգրեսը, որտեղ լրագրող Վանդա Ջաբլոնսկին ներկայացրեց Սաուդյան Արաբիայի Աբդուլա Տարիկին, վենեսուելացի դիտորդ Խուան Պաբլո Պերես Ալֆոնսոյին՝ ներկայացնելով նաև ԱՄՆ-ից և Սովետական միությունից դուրս գտնվող երկու խոշորագույն նավթ արդյունահանող երկրները։ Երկու նախարարներն էլ զայրացած էին գների նվազումից։ Նրանք կնքեցին Մաադիի պայմանագիրը կամ Ջենտլմենների համաձայնագիրը՝ հրավիրելով արտահանող երկրների Նավթային խորհրդատվության հանձնաժողով, որին բազմազգ կազմակերպությունները պետք է ներկայացնեին գների փոփոխության պլանները։ Ջաբլոնսկին ընդգծված թշնամանք ցուցաբերեց արևմուտքի դեմ և մեծ աղաղակ բազմազգ բարձրացրեց երկրների «թափառող սեփականատիրության» նկատմամբ, որոնք այդ պահին կառավարում էին արտահանող երկրների ներսում կատարվող նավթային բոլոր գործընթացները և ունեին քաղաքական մեծ ազդեցություն։ 1960 թվականի օգոստոսին, ուշադրություն չդարձնելով զգուշացումներին, բազմազգ կազմակերպությունները կանադական և մեքսիկական նավթին ռազմավարական պատճառներից ելնելով աջակցող ԱՄՆ-ի հետ միասին միաժամանակ հայտարարեցին միջինարևելյան հում նավթի համար իրենց գների նվազեցման մասին ։
1960–1975 թվականների ֆինանսավորումը և ընդլայնումը
Հաջորդ ամիս՝ 1960 թվականի սեպտեմբերի 10-14-ին Բաղդադի կոնֆերանսն անցկացվեց Տարիկիի, Պերես Ալֆոնսոյի և Իրաքի վարչապետ Աբդ ալ-Կարիմ Քազիմի նախաձեռնությամբ, ում երկիրը բաց էր թողել 1959 թվականի համաժողովը ։ Իրանի, Իրաքի, Քուվեյթի, Սաուդյան Արաբիայի և Վենեսուելայի կառավարության ներկայացուցիչները հանդիպեցին Բաղդադում քննարկելու համար իրենց երկրների կողմից արդյունահանված հում նավթի գների բարձրացման ուղիները, ինչպես նաև պատասխանելու նավթային բազմազգ կազմակերպության գործողություններին։ Չնայած ԱՄՆ-ի ուժեղ դիմադրությանը՝ արաբական և ոչ արաբական արդյունահանողների հետ միասին Սաուդյան Արաբիան ստեղծեց Նավթ արտահանող երկրների կազմակերպությունը (ՕՊԵԿ) հսկայական նավթային ընկերությունների համար լավագույն գներն ապահովելու համար ։ Միջին Արևելքի անդամները պնդում էին, որպեսզի ՕՊԵԿ-ի գլխամասային գրասենյակները լինեն Բաղդադում կամ Բեյրութում, բայց Վենեսուելան պայքարում էր չեզոք տարածքի համար։ Այսպիսով, կազմակերպությունն ընտրեց Ջենովան։ 1965 թվականի սեպտեմբերի 1-ին ՕՊԵԿ-ը տեղափոխվեց Վիեննա այն բանից հետո, երբ Շվեյցարիան հրաժարվեց ընդլայնել դիվանագիտական արտոնությունները ։
1961-1975 թվականներին միացան հինգ երկրներ՝ Կատարը (1961), Ինդոնեզիան (1962-2008, վերամիավորվեց 2014-2016), Լիբիան (1962), Արաբական Միացյալ Էմիրությունները (սկզբում միայն Աբու Դաբինի Էմիրությունը, 1967), Ալժիրը (1969), Նիգերիան (1971), Էկվադորը (1973-1992, վերամիավորվեց 2007 թվականին) և Գաբոնը (1975-1994, վերամիավորվեց 2016 թվականին) ։ Վաղ 1970-ականներին ՕՊԵԿ-ի անդամությունը գրավում էր աշխարհի նավթային արդյունաբերության ավելի քան կեսը ։ Նշելով, որ ՕՊԵԿ-ը դեմ չէ հետագա ընդլայնմանը՝ Մոհամեդ Բարկինդոն՝ 2006 թվականին ՕՊԵԿ-ի գլխավոր քարտուղարը, հորդորեց իր աֆրիկյան հարևաններին՝ Անգոլային և Սուդանին միանալ, որից հետո 2007 թվականին միացավ Անգոլան, իսկ 2017 թվականին նաև՝ Հասարակածային Գվինեան ։ 1980-ական թվականներից սկսած՝ Եգիպտոսի, Մեքսիկայի, Նորվեգիայի, Օմանի, Ռուսաստանի և նավթ արտահանող այլ երկրների ներկայացուցիչները դիտորդի կարգավիճակով մասնակցեցին ՕՊԵԿ-ի մի շարք ժողովներին որպես համակարգված քաղաքականությունների ոչ ֆորմալ մեխանիզմ ։
1973–1974 թվականների նավթային էմբարգոն
1973 թվականի հոկտեմբերին Նավթ արտահանող արաբական երկրների կազմակերպությունը (ՕԱՊԵԿ-ը, որը կազմված էր ՕՊԵԿ-ի արաբական մեծամասնությունից՝ գումարած Եգիպտոսը և Սիրիան) հայտարարեց արդյունահանման ծավալների զգալի կրճատման և ընդդեմ ԱՄՆ-ի և այլ արդյունաբերական երկրների, որոնք Արաբա-իսրայելական պատերազմում աջակցում էին Իսրայելին՝ նավթային էմբարգոյի մասին ։ Էմբարգոյի նախկին փորձը, ի պատասխան 1967 թվականի Վեցօրյա պատերազմի, մեծ մասամբ ոչ արդյունավետ էր ։ Սակայն 1973 թվականին նավթի գները և ՕՊԵԿ-ի եկամուտները կտրուկ աճեցին՝ 3 ԱՄՆ դոլարից 12 ԱՄՆ դոլար, և էներգիայի ռացիոնալացման արտակարգ ժամանակաշրջանում այն դրսևորվեց տագնապի արձագանքներով՝ ամերիկյան նավթի արդյունահանման նվազող միտումներով, արժույթի արժեզրկմամբ և բրիտանացի ածուխ արդյունահանողների վեճերով։ Որոշ ժամանակ Մեծ Բրիտանիան կիրառում էր արտակարգ եռօրյա աշխատանքային շաբաթներ ։ Եվրոպական յոթ երկրներ արգելեցին կիրակի օրերին մեքենաները ոչ անհրաժեշտ վարելը ։ Ամերիկյան գազալցակայանները սահմանափակեցին գազի բաշխման ծավալները, իսկ կիրակի օրերին ընդհանրապես չէին աշխատում։ Կրճատվեցին այն օրերը, երբ գազը վաճառվում էր լիցենզիայի հիման վրա ։ Նույնիսկ երբ 1974 թվականի մարտին էմբարգոն չեղարկվեց, գները դեռ շարունակում էին աճել։ Այդ ժամանակաշրջանում աշխարհը գլոբալ տնտեսական ռեցեսիա ապրեց, որը միաժամանակ ուղեկցվում էր ինֆլյացիայի և գործազրկության տատանումներով և բաժնետոմսերի և փայերի անկումներով, առևտրային հաշվեկշռի և նավթային դոլարների հոսքերի մեծ տատանումներով և Երկրորդ Աշխարհամարտին հաջորդող տնտեսական ճգնաժամով  ։
1975–1980 թվականների հատուկ ֆոնդը, այժմ՝ ՕՊԵԿ-ի Միջազգային զարգացման ֆոնդ
ՕՊԵԿ-ի միջազգային օգնության գործողություններն իրականացվել են նախքան 1973-1974 թվականների նավթի գների տատանումները։ Օրինակ՝ Քուվեյթի Արաբական տնտեսական զարգացման ֆոնդը գործարկվել է սկսած 1961 թվականից ։ 1973-ական թվականներից հետո որպես չեկային դիվանագիտություն արաբական որոշ երկրներ հանդիսանում էին ամբողջ աշխարհում օտարերկրյա պետություններին ամենամեծ օգնություն տրամադրողները, իսկ ՕՊԵԿ-ը այդ տարիներին որոշեց նպատակադրել վաճառել նավթ նաև աղքատ երկրներին նրան սոցիալ-տնտեսական զարգացման համար։ ՕՊԵԿ-ի Հատուկ ֆոնդը ստեղծվեց 1975 թվականի մարտին Ալժիր քաղաքում և պաշտոնական կերպով հիմնադրվեց հաջորդ հունվարին։ «Պաշտոնական հռչակագիրը «վերահաստատեց բնական սոլիդարությունը, որը կապում էր ՕՊԵԿ-ի երկրներին այլ զարգացող երկրների հետ, որոնք փորձում էին հաղթահարել գործազրկությունը», ինչպես նաև երկրների միջև ամրապնդեց համագործակցությունը․․․․ ՕՊԵԿ-ի Հատուկ ֆոնդի ռեսուրսները ՕՊԵԿ-ի անդամ երկրների կողմից երկկողմանի և բազմակողմանի նավթամուղերի միջոցով ստեղծված լրացուցիչ ռեսուրսներ էին» ։ Ֆոնդը 1980 թվականի մայիսին դարձավ միջազգային զարգացման գործակալություն և վերանվանվեց ՕՊԵԿ-ի Միջազգային զարգացման ֆոնդ (OFID) Միավորված ազգերի մշտական դիտարկողի կարգավիճակով ։
1975 թվականի պաշարումը
1975 թվականի դեկտեմբերի 21-ին Սաուդյան Արաբիայի Ահմեդ Զաքի Յամանին, Իրանի Ջամշիդ Ամուզեգարը և ՕՊԵԿ-ի մյուս անդամների նավթային նախարարները Վիեննայում կայացած կիսամյակային կոնֆերանսի ժամանակ ենթարկվեցին պաշարման։ Հարձակումը, որի ժամանակ սպանվեցին ոչ նախարարներ ղեկավարվում էր վեց անձանցից բաղկացած խմբի կողմից, իսկ ղեկավարը վենեսուելացի ահաբեկիչ Ռամիրես Սանչեսն էր (Շնագայլ Կառլոս մականվամբ)։ Անդամներից էին նաև Գաբրիել Քրոխեր-Թիդմանը և Հանս-Յոահիմ Քլեյնը։ «Արաբական հեղափոխական բանակ» ինքնակոչված խումբը իր հիմնական նպատակը սահմանել էր Պաղեստինի ազատագրումը։ Կառլոսը պլանավորել ուժ կիրառելով պաշարել կոնֆերանսը և փրկագին պահանջել նավթամթերքի բոլոր իննը նախարարների համար՝ բացառությամբ Յամանի և Ամուզեգարի, ովքեր պետք է մահապատժի ենթարվեին ։
Կառլոսը իր թիմի և 63 պաշարվածներից 42-ի համար Ալժիրում և Տրիպոլիում ավտոբուսով ուղևորություն էր ամրագրել՝ պլանավորելով թռչել Բաղդադ, որտեղ Յամանին և Ամուզեգարը պետք է սպանվեին։ Բոլոր 30 ոչ արաբ պատանդներն ազատ արձակվեցին Ալժիրում՝ բացառությամբ Ամուզեգարի։ Պատանդների մյուս մասն ազատ արձակվեց մինչև Ալժիր ժամանելը Տրիպոլիի մեկ այլ կետում։ Այն ժամանակ, երբ պատանդառված էին մնացել միայն 10 անձ, Կառլոսը հեռախոսազրույց ունեցավ Ալժիրի նախագահ Հուարի Բումեդյենի հետ, ով տեղեկացրեց Կառլոսին, որ նախարարների մահը պատճառ է հանդիսանալու ինքնաթիռի վրա հարձակման։ Բումեդյենը Կառլոսին առաջարկեց ապաստան և ֆինանսական փոխհատուցում առաջադրանքի կատարումը ձախողելու համար։ Կառլոսը զղջաց Յամանիին և Ամուզեգարին սպանել չկարողանալու համար, որից հետո իր ընկերների հետ լքեց ինքնաթիռը։ Ահաբեկչության սկսելուց երկու օր հետո իրավիճակն ամբողջովին հարթվեց ։
Ահաբեկչությունից որոշ ժամանակ անց Կառլոսի հանցակիցները բացահայտեցին, որ գործողությունը ղեկավարվել է Վադեյ Հադդադի կողմից, ով հանդիսանում էր Պաղեստինի ազատագրման ազգային ճակատի հիմնադիրը։ Նրանք նաև պնդում էին, որ մտահաղացումը և ֆինանսավորումը եկել է արաբ նախագահից, ըստ խոսակցությունների՝ Լիբիայի նախագահ Մուամմար ալ-Կադդաֆիից, ով նաև ՕՊԵԿ-ի անդամ էր։ Նախկին ռազմականներ Բասսամ Աբու Շարիֆը և Քլեյնը պնդում էին, որ Կառլոսը արաբ նախագահից ստացել է 20-ից 50 միլիոն դոլար փրկագին։ Կառլոսը պնդում էր, որ Սաուդյան Արաբիան փրկագինը վճարել է Իրանի անունից, բայց այդ փողերը ճանապարհից «շեղվել են» ։ Կառլոսը 1994 թվականին բռնվեց և նվազագույնը 16 այլ հանցագործությունների համար դատապարտվեց մահապատժի ։
1979–1980 թվականների նավթային ճգնաժամը և 1980-ականների նավթի ավելցուկը
Ի պատասխան նավթի ազգայնականացման ալիքին և 1970-ականների բարձր գներին՝ արդյունաբերական երկրները քայլեր արեցին կրճատելու ՕՊԵԿ-ի նավթից կախվածությունը, հատկապես այն բանից հետո, երբ գները հասան իրենց գագաթնակետին՝ 1979-1980 թվականներին մոտենալով 40 ԱՄՆ դոլարի, երբ Իրանական հեղափոխությունը և Իրան-իրաքյան պատերազմը խաթարեց տարածաշրջանային կայունությունն ու նավթի առաջարկը։ Ամբողջ աշխարհում ածխի, բնական գազի և միջուկային էներգիայի օգտագործումից անցում կատարվեց էլեկտրական մեքենաների ։ Կառավարությունները միլիարդավոր դոլարներ էին ծախսում հետազոտական ծրագրերի վրա նավթին այլընտրանքներ գտնելու համար  ։ Առևտրային հետազոտությունը հանգեցրեց նրան, որ Սիբիրում, Ալյասկայում, Հյուսիսային ծովում և Մեքսիկյան ծոցում բացվեցին ոչ ՕՊԵԿ-յան նավթահանքեր ։ 1986 թվականից սկսած ամբողջ աշխարհում նավթի օրական պահանջարկը նվազեց 5 միլիոն բարելով, իսկ ոչ ՕՊԵԿ-յան արդյունահանումը կտրուկ կերպով աճեց ։ 1979 թվականից մինչև 1985 թվականը ՕՊԵԿ-ի շուկայական մասնաբաժինը 50%-ից կրճատվեց մինչև 30%-ից էլ փոքր ։ Միայն 1986 թվականին ցուցադրելով բնական ռեսուրսների շուկայական պարբերաշրջանների անկայունություն՝ արդյունքում տեղի ունեցավ նավթի գների վեցամյա անկում ։ Ինչպես նշել է նավթի շուկայի վերլուծաբաններից մեկը՝ «Երբ նավթի պես կարևոր նշանակություն ունեցող ապրանքների գինն աճում է, մարդիկ անում են երկու բան՝ տվյալ ապրանքներից ավելի շատ են փնտրում և փնտրում են ուղիներ կրճատելու դրա օգտագործումը» ։
Նավթի վաճառքներից եկամուտների անկման դեմ պայքարելու համար 1982 թվականին Սաուդյան Արաբիան ճնշեց ՕՊԵԿ-ին ազգային արդյունահանման քվոտաների համար, որպեսզի հնարավոր լինի կրճատել արդյունքը և բարձրացնել գները։ Երբ այլ ՕՊԵԿ-յան երկրները չհամաձայնվեցին, Սաուդյան Արաբիան առաջինը կրճատեց իր արդյունահանման ծավալները՝ 1979-1981 թվականներին օրական 10 միլիոն բարելից 1985 թվականին հասցնելով մեկ երրորդի։ Երբ բացահայտվեց, որ այս եղանակն անարդյունավետ է, Սաուդյան Արաբիան վերադարձրեց նախկին փոխարժեքը և շուկան ողողեց էժան նավթով՝ գները գցելով 10 ԱՄՆ դոլարից ցածր, որի հետևանքով մեծ ծախսեր կատարող արդյունահանողները կորուստներ կրեցին ։ Առերեսվելով տնտեսական դժվարությունների հետ (որը 1989 թվականին ԽՍՀՄ շրջանում հանգեցրեց փլուզման)  ՝ նավթ արտահանող պետական կազմակերպությունները, ովքեր նախկինում չէին համաձայնում ՕՊԵԿ-ի համաձայնագրերին, վերջիվերջո սկսեցին կրճատել արտադրությունը՝ բարձրացնելով գները, որն իրականացվում էր համաձայնեցված քվոտաներ կիրառելով, որն էլ իր հերթին սկսած 1986 թվականից բերեց նավթային շուկայի և տնտեսական իրավիճակի կարգավորման  ։ (Իրենց ինքնիշխան տարածաշրջաներով հանդերձ ՕՊԵԿ-ի անդամները կարող են կիրառել արդյունահանման սահմանափակումներ և՛ պետական, և՛ մասնավոր ընկերությունների նկատմամբ ։) Երբ ՕՊԵԿ-ի արդյունահանման ծավալները կրճատվեցին, նավթի գները մեծ մասամբ սկսեցին աճել ։
1990–2003 թվականների ընդարձակ առաջարկը և խզումները
Անդրադառնալով 1990 թվականի օգոստոսին Քուվեյթի ներխուժմանը՝ Իրաքի նախագահ Սադդամ Հուսեյնը դրդում էր դադարեցնել ավելցուկային արդյունահանումը և բարձրացնել նավթի գները ՕՊԵԿ-ի անդամներին ֆինանսական օգնություն ցուցաբերելու և 1980-1988 թվականներին Իրան-իրաքյան պատերազմի վերսկսումը արագացնելու համար ։ Բայց իրաքյան այս երկու պատերազմներն ընդդեմ ՕՊԵԿ-ի հիմնադիրների համախոհների խաթարեցին կազմակերպության համախմբվածությունը և առաջարկի կարճաժամկետ տատանումներից հետո նավթի գները արագ սուբսիդավորվեցին։ 2001 թվականի սեպտեմբերին Ալ Կաիդա խմբավորման հարձակումը ԱՄՆ-ի վրա և 2003 թվականի մարտին ԱՄՆ-ի ներխուժումը Իրաք նույնպես նավթի գների վրա ունեցան կարճաժամկետ ազդեցություն, քանի որ Սաուդյան Արաբիան և այլ արտահանողներ համագործակցում էին համաշխարհային պահանջարկը պատշաճ մակարդակի վրա պահելու համար ։ 1990-ականներին ՕՊԵԿ-ը կորցրեց իր երկու նոր անդամներին, որոնք ՕՊԵԿ-ին միացել էին 1970-ական թվականներին։ 1992 թվականի դեկտեմբերին Էկվադորը հեռացվեց տարեկան 2 միլիոն ԱՄՆ դոլար անդամավճարը վճարել չկարողանալու պատճառով, և թվում էր, թե այն պետք է արդյունահանի ավելի շատ, քան թույլատրվում էր ՕՊԵԿ-ի քվոտայով ։ Չնայած այս ամենին՝ 2007 թվականի հոկտեմբերին այն վերամիավորվեց ՕՊԵԿ-ին։ Նույնպիսի բարդություններ առաջացան Գաբոնի մոտ 1995 թվականի հունվարին ։ Այն վերամիավորվեց 2016 թվականի հուլիսին ։ Իրաքը մնաց ՕՊԵԿ-ի անդամ, չնայած որ իրաքյան արդյունահանման ծավալները 1998 թվականից 2016 թվականը ՕՊԵԿ-ի քվոտայի համաձայնագրի մաս չէին կազմում երկրում ստեղծված քաղաքական բարդությունների պատճառով ։
Պահանջարկի ծավալի կրճատումը 1997-1998 հանգեցրին Ասիական ֆինանսական ճգնաժամի, որի արդյունքում նավթի գները ընկնելով հավասարվեցին 1986 թվականի մակարդակին։ Երբ գները հավասարվեցին մեկ բարելի դիմաց շուրջ 10 ԱՄՆ դոլարի, ՕՊԵԿ-ի միավորված քաղաքականությունը Մեքսիկայում և Նորվեգիայում հասավ նավթի արդյունահանման ծավալների աստիճանական կրճատման ։ 2001 թվականի նոյեմբերին գների հերթական անկումից հետո ՕՊԵԿ-ը, Նորվեգիան, Մեքսիկան, Ռուսաստանը, Օմանը և Անգոլան համաձայնվեցին 2002 թվականի հունավրի մեկին կրճատել արդյունահանման ծավալները 6 ամսով։ Ծավալները կրճատվեցին օրական 1․5 միլիոն բարելից մինչև 2 միլիոն բարելի ։
2003 թվականի հունիսին Էներգիայի միջազգային գործակալությունը (IEA) և ՕՊԵԿ-ը անցկացրեց իր առաջին աշխատաժողովը, որը վերաբերում էր էներգիայի խնդիրներին։ Նրանք շարունակեցին պարբերաբար հանդիպել «միտումները վերլուծությունները և տեսակետերը ավելի լավ հասկանալու և շուկայական թափանցիկությունն ու կանխատեսելիությունը մեծացնելու համար» ։
2003–2011 թվականների անկայունությունը
2003-2008 թվականներին Իրաքի ամերիկան օկուպացիայի ժամանական իրականացվեցին ապստամբություններ և սաբոտաժներ, որին զուգընթաց Չինաստանի կողմից աճում էր նավթի պահանջարկը, նիգերիական նավթային արդյունաբերության դեմ կրկնվող ճնշումները, նվազեցվող ազատ պահուստները՝ որպես վահան ընդդեմ պոտենցյալ պահանջի, ինչպես նաև ակտիվանում էին ապրանքներում ներդրում կատարողները։ Ուժերի այս միավորումն առաջ բերեց նավթի գների կտրուկ աճի, որն ավելի բարձր էր, քան ՕՊԵԿ-ի սահմանած նշաձողը  ։ Գնային անկայունությունն իր գագաթնակետին հասավ 2008 թվականին, երբ հում նավթի գնանշումը (WTI) հուլիսին հասավ ռեկորդային կետի՝ մեկ բարելի դիմաց 147 ԱՄՆ դոլար, որն այնուհետև դեկտեմբերին՝ Երկրորդ աշխարհամարտին հաջորդող գլոբալ ռեցեսիայի ժամանակ նվազեց մինչև 32 ԱՄՆ դոլար ։ ՕՊԵԿ-ի նավթի արտահանման տարեկան եկամուտը նույնպես 2008 թվականին հասավ ռեկորդային մակարդակի՝ կազմելով շուրջ 1 տրիլիոն ԱՄՆ դոլար և նախքան կրկին արդյունահանվելը հասավ 2011-2014 թվականների տարեկան մակարդակին (նավթային դոլարների շրջապտույտի էքստենսիվ գործընթացի հետ մեկտեղ) ։ Մինչև 2011 թվականի Լիբիական քաղաքացիական պատերազմն ու Արաբական Գարունը ՕՊԵԿ-ը սկսեց նավթային ֆյուչերսային շուկաներում չափից ավել սպեկուլյացիայի դեմ դիրք բռնել՝ ֆինանսական սպեկուլյանտներին մեղադրելով հիմնական շուկաների անկայունության խթանման մեջ ։
2008 թվականի մայիսին Ինդոնեզիան հայտարարեց, որ այն կլքի ՕՊԵԿ-ը, երբ տարեվերջին ավարտվի իր անդամության ժամկետը՝ դառնալով նավթի մաքուր ներմուծող և անկարող լինելով ընդունել արդյունահանման քվոտան ։ 2008 թվականի սեպտեմբերի 10-ին ՕՊԵԿ-ը հաստատեց Ինդոնեզիայի հեռացումը՝ նշելով, որ ՕՊԵԿ-ը «ցավով ընդունում է Ինդոնեզիայի՝ անդամությունը ընդհատելու ցանկությունը և հույս ունի, որ ոչ հեռավոր ապագայում այն կկարողանա կրկին միանալ ՕՊԵԿ-ին» ։
2008 թվականի արդյունահանման վեճը
ՕՊԵԿ-ի անդամների տարբերվող տնտեսական կարիքները հանդիսանում էին ՕՊԵԿ-ի արդյունահանման քվոտաների շուրջ ներքին բանավեճերի պատճառ։ Աղքատ երկրները աջակցում էին գործընկեր երկրների կողմից արդյունահանման ծավալների կրճատմանը գների բարձրացման, հետևաբար նաև եկամուտների ավելացման նպատակով ։ Սա առաջացնում էր կոնֆլիկտ Սաուդյան Արաբիայի կողմից ներկայացվող երկարաժամկետ ռազմավարության դեմ, որը ենթադրում էր համագործակցություն համաշխարհային տնտեսական ներուժի հետ ապահովելու համար նավթի կայուն հոսք, որը կբերի տնտեսական էքսպանսիայի ։ Այս քաղաքականության մի մասի հիմքը Սաուդյան Արաբիայի անհանգստությունն էր, որ թանկ նավթն ու դրա մեծ առաջարկը կուղղվեն արդյունաբերական երկրներ էներգիայի պահպանմանը և վառելիքի այլընտրանքների զարգացմանը՝ կրճատելով նավթի համաշխարհային պահանջարկը և ընդերքից հեռացնելով ոչ անհրաժեշտ պաշարները ։ Այս առիթով Սաուդյան Արաբիայի նավթային նախարար Յամանին 1973 թվականին նշել է՝ «Քարե դարը դեռ չի ավարտվել, քանի որ մեր քարը վերջանում է» ։
2014–2017 թվականների նավթային ավելցուկը
2014-2015 թվականների ընթացքում ՕՊԵԿ-ի անդամները աստիճանաբար բարձրացրին իրենց արդյունահանման նշաձողը, իսկ Չինաստանը տնտեսական անկում ապրեց։ Նույն ժամանակահատվածում ԱՄՆ-ի նավթի արդյունահանման ծավալները գրեթե կրկնապատկվեցին 2008 թվականի մակարդակի համեմատ և հասան առաջատար երկրների՝ Սաուդյան Արաբիայի և Ռուսաստանի մակարդակին իրենց նյութական երկարաժամկետ բարելավումների և թերթաքարային տեխնոլոգիայի համատարած կիրառման շնորհիվ։ Այս բարելավումները հանգեցրին նրան, որ ԱՄՆ-ն կրճատեց նավթի ներմուծումը (մոտենալով էներգետիկ անկախության), գլոբալ մակարդակով իրականացվեցին նավթային գույքագրումներ, իսկ նավթի գների փլուզումը շարունակվեց մինչև 2016 թվականի սկզբները ։
Չնայած 2014 թվականի նոյեմբերի 27-ի Վիեննայի համաշխարհային ավելցուկին՝ Սաուդյան Արաբիայի նավթային նախարար Ալի Ալ-Նաիմին մերժեց ՕՊԵԿ-ի աղքատ երկրների խնդրանքը կրճատել նավթի ծավալները գները բարձրացնելու համար։ Նաիմին պնդում էր, որ նավթի շուկան պետք է դադարեցնի ցածր գների մակարդակում իրեն հակակշռել՝ վերակառուցելով ՕՊԵԿ-ի երկարաժամկետ մասնաբաժինը, բարձրացնելով թերթաքարային նավթի ծախսատար արդյունահանման շահութաբերությունը ։ Ինչպես նա նշեց իր հարցազրույցի ժամանակ ՝